《曾人倩秘书招饮衙斋话旧分得昏字》
明代·徐熥

悠悠往事不堪论，燕市悲歌欲断魂。折柳岂忘逢驿路，颂椒还记醉祗园。

千金橐尽心犹壮，一剑锋销侠尚存。酒后对君思起舞，浮云西北易黄昏。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。